CELEX: 32020D1466
Language: et
Date: 2020-10-12 00:00:00
Title: Nõukogu otsus (ÜVJP) 2020/1466, 12. oktoober 2020, millega muudetakse otsust (ÜVJP) 2018/1544, mis käsitleb keemiarelvade leviku ja kasutamise vastaseid piiravaid meetmeid

13.10.2020   
               
               
                  ET
               
               
                  Euroopa Liidu Teataja
               
               
                  L 335/16
               
            
         NÕUKOGU OTSUS (ÜVJP) 2020/1466,
         12. oktoober 2020,
         millega muudetakse otsust (ÜVJP) 2018/1544, mis käsitleb keemiarelvade leviku ja kasutamise vastaseid piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. oktoobril 2018 vastu otsuse (ÜVJP) 2018/1544, (1) mis käsitleb keemiarelvade leviku ja kasutamise vastaseid piiravaid meetmeid.
                  
               
                     (2)
                  
                  
                     Otsust (ÜVJP) 2018/1544 kohaldatakse kuni 16. oktoobrini 2020. Kõnealuse otsuse läbivaatamine näitas, et selles sätestatud piiravate meetmete kehtivust tuleks pikendada 16. oktoobrini 2021 ning kõnealuse otsuse lisas esitatud artiklites 2 ja 3 osutatud füüsiliste ja juriidiliste isikute, üksuste ja asutuste loetelus tuleks ühte kannet ajakohastada.
                  
               
                     (3)
                  
                  
                     Otsust (ÜVJP) 2018/1544 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2018/1544 muudetakse järgmiselt.
            
                        1)
                     
                     
                        Artikkel 8 asendatakse järgmisega:
                        
                           „Artikkel 8
                           Käesolevat otsust kohaldatakse kuni 16. oktoobrini 2021. Käesolev otsus vaadatakse pidevalt uuesti läbi. Asjakohasel juhul pikendatakse selle kehtivust või muudetakse seda, kui nõukogu leiab, et selle eesmärke ei ole saavutatud.“
                        
                     
                  
                        2)
                     
                     
                        Lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  Nõukogu 15. oktoobri 2018. aasta otsus (ÜVJP) 2018/1544, mis käsitleb keemiarelvade leviku ja kasutamise vastaseid piiravaid meetmeid (ELT L 259, 16.10.2018, lk 25).
      
      
         
            LISA
            Otsuse (ÜVJP) 2018/1544 lisas esitatud artiklites 2 ja 3 osutatud füüsiliste ja juriidiliste isikute, üksuste ja asutuste loetelu alamrubriigi „A. Füüsilised isikud“ kanne 5 asendatakse järgmise kandega:
            
               
                           Nimi
                        
                        
                           Tuvastamisandmed
                        
                        
                           Loetellu kandmise põhjused
                        
                        
                           Loetellu kandmise kuupäev
                        
                     
                           „5. Said SAID
                        
                        
                           teise nimega: Saeed, Sa’id Sa’id, 
                           Ametinimetus: doktor, teadusuuringute keskuse (SSRC) instituudi 3000 (teise nimega instituut 6000) liige;
                           Sugu: mees
                           Sünniaeg: 11. detsember 1955
                        
                        
                           Said Said on Süüria keemiarelvade väljatöötamise ja tootmise eest vastutava teadusuuringute keskuse (SSRC) instituudi 3000 (teise nimega instituut 6000) oluline osaline.
                        
                        
                           21.1.2019“.